俄羅斯為咗避免肺炎傳播，由1月30號就開始關閉同中國大陸接壤嘅邊境，仲停埋同中國大陸人士核發電子簽證。俄羅斯外交部同時建議啲俄羅斯人避免去中國大陸，仲請旅居中國嘅俄羅斯人同俄大使館保持聯繫。俄羅斯除咗關閉同中國大陸、蒙古之間嘅邊境外，仲全面停駛咗所有來往中國、北韓之間嘅火車，國營航空公司「俄羅斯航空」亦大幅縮減往來中國、香港嘅航班，俄羅斯其他主要嘅航空公司就早喺1月31號開始，暫停往返中國嘅航班。